מסמך אפיון – אפליקציית cHILks

# שם הפרויקט:

cHILks

# תיאור הפרויקט:

מטרת הפרויקט היא יישום של אפליקציית העברת מסרים אשר תאפשר למשתמשים בעלי חיבור לאינטרנט לבצע שיחות פרטיות וציבוריות.

פיתוח המערכת יתבסס על פיתוח מנגנון אשר יאפשר למערכת לנהל משתמשים, לשלוח הודעות בין משתמשים תוך כדי שמירה על פרטיותם.

# חקר ישימות:

האפליקציה מיועדת לארגונים קטנים, גדולים וכלל האוכלוסייה.

המערכת תוכל לקדם את מטרות הארגון בכך שדיונים ושיחות יוכלו להתבצע מרחוק ללא צורך בפגישה פיזית – דבר שיחסוך בזמן ובמשאבים.

המערכת תוכל להתממשק לשאר מערכות הארגון באמצעות חשיפת API לשליחת התראות.

# בעלי עניין

* בעלי ארגונים, חברות ומשתמשים פרטיים:  
  צפייה ותחקור המשתמשים בכדי לאסוף את צרכיהם ממערכת להעברת הודעות מידיות.

משתמשי המערכת יוכלו להביא חוות דעת על אופן השימוש ודגשים לשיפור. השפעתם על המערכת תהיה בכך שתעדוף המשימות ייקח בחשבון את הצרכים השכיחים ביותר.

* אנשי UX – יקבעו כיצד המערכת תראה למשתמש ותהיה נוחה לשימוש. עלולה להתקבל סתירה בין העיצוב שנקבע ע"י אנשי הUX לבין משתמשי המערכת. כמו כן אנשי הUX יצטרכו לקחת בחשבון שלא בהכרח קיימים פקדים העונים לדרישותיהם.
* אנשי IT – שמירה על תחזוקה רציפה ויתירה של שרתי המערכת. חוסר תפקוד שותף מצדם עלול להוביל לקריסה של שרתי החברה. בנוסף על כך אנשי הIT ירכשו את התשתיות המתאימות בהתאם לתקציב המערכת.
* יעוץ משפטי שאחראי על עמידה בתקנים ביחס למערכות מידע והתאמת המערכת לתקנים.

# דרישות פונקציונליות

* מערכת ניהול משתמשים והרשאות אשר תשמור את המידע על הדיסק.

המערכת תדע להציג שגיאה במידה ופרטי ההתחברות שגויים.

* המערכת תאפשר שליחת הודעות בין משתמשי הקצה – בין משתמש למשתמש ובין משתמש לקבוצה.

הודעה יכולה להכיל טקסט, תמונה וחייכן.

* המערכת תאפשר יצירה וניהול קבוצות.

ניהול קבוצה – הוספה / הסרה של משתמשים ושינוי שם הקבוצה.

קבוצה לא תכיל יותר מ256 משתמשים.

* יכולת העברת מסרים למספר משתמשים גם אם אינם נמצאים באותה קבוצה.  
  לא ניתן לבצע העברת מסרים ליותר מעשרה משתמשים שאינם נמצאים באותה קבוצה.
* ההודעות שנשלחות במערכת יהיו מוצפנות (בטיחות).
* ציון זמן של שליחת ההודעה בהתאם לאזור הזמן של המשתמש.
* הקפצת התראות על הודעות חדשות למסך המשתמש.
* מתן אפשרות למשתמש לחסום משתמשים מלשלוח אליו הודעות.
* כל משתמש מזוהה ע"י כתובת מייל

# דרישות לא פונקציונליות

* האפליקציה צריכה להיות יעילה ומהירה – זמן קבלת ההודעה לא יעלה על חצי דקה.
* במידה ונופל שרת האפליקציה, זמן ההתאוששות יעמוד על כחצי שעה.
* לימוד השימוש באפליקציה יהיה אינטואיטיבי ולא יעלה על כחמש דקות.
* האפליקציה תכתב בשפת Java. הUI ייכתב בJavaFX.
* השרת ישתמש בMongo DB כדי לשמר את מידע המשתמש.
* פרטיו האישיים של המשתמש יהיו מוצפנים.
* ההודעות שמועברות באפליקציה לא יחשפו לאף גורם שלישי וגורמי משפט בפרט.
* המערכת צריכה לתמוך במיליוני משתמשים.